JavaScript UI & DOM

Създаване на потребителски интерфейс с JavaScript

В курсът "JavaScript UI & DOM" ще учим как се изгражда потребителски интерфейс и как можем да "рисуваме" в уеб. Курсът е задължителен за всеки, който иска да се занимава със създаване на уеб приложения.

Ще покрием теми като създаване на динамичен потребителски интерфейс и правене на анимации в уеб. Ще видим начини за създаване на потребителски интерфейс, как да го оптимизираме и ще направим първи стъпки в създаването на Single-page приложение (Single-page application, SPA). Ще разгледаме работа с HTML елементи и как може да ги променяме, изтриваме или пък да добавим нови елементи.

Ще покрием теми за работа с графичен интерфейс в уеб – Canvas и SVG. Ще разгледаме и няколко JavaScript библиотеки, които улесняват работата с графики. Ще правим анимации и прости игри в уеб.