# Екипен проект за събиране на материали за подготовка за приемните изпити в Софтуерната академия на Телерик

Настоящият документ описва **задание за екипна работа** към [курса „Споделяне на знания и работа в екип“](http://academy.telerik.com/student-courses/soft-skills-and-business-skills/teamwork/) към софтуерната академия на Телерик. По проекта ще работят участници в академията с доказано високи резултати на приемните изпити за Академията.

## Резюме на проекта

Целта на проекта е **да се съберат материали за подготовка за приемните изпити в академията на Телерик** (IQ Test, IT Test, English Test).

## IQ Test

Да се съберат **материали за подготовка за IQ Test** за прием в софтуерната академия на Телерик.

* IQ тестът в академията е насочен към измерване на **математико-логическите способности** на кандидатите. По тази причина въпроси свързани с история, география и въобще фактология не са уместни.
* Учебните материали трябва да са **авторски или свободно достъпни**, така че да могат да се публикуват на сайта на академията без да се нарушават нечии авторски права.
* Позволява се **адаптиране на материали от книги**, учебници и Интернет сайтове, но не и директно копиране едно към едно.
* Част от материалите може да са **линкове към полезни сайтове по темата**.
* Да се изготви **примерен IQ тест** с 25 въпроса (може и няколко).

## IT Test

Да се съберат **материали за подготовка за IT Test** за прием в софтуерната академия на Телерик.

* IT тестът в академията включва въпроси по [конспекта за националната ИТ олимпиада](http://downloads.academy.telerik.com/svn/school-academy/Meeting-11-Web-Technologies-and-PHP-Basics/0.%20IT-Olympiad-Conspect-8-12-Class-NOIT-2012.docx), на **ниво начинаещ**. Може да се очакват въпроси в стил „какво е мрежов маршрутизатор“ и „какво е HTTP“, но не и по-сложни въпроси като „как работи LZMA компресията“ и „кое е по-бързо: USB 3.0 или FireWire“.
* Учебните материали трябва да са **авторски или свободно достъпни**, така че да могат да се публикуват на сайта на академията без да се нарушават нечии авторски права.
* Позволява се директно използване на материали от [Училищната софтуерна академия](http://schoolacademy.telerik.com).
* Част от материалите може да са **линкове към полезни сайтове по темата**.
* Да се изготви **примерен IT тест** с 30 въпроса (може и няколко).

## English Test

Да се съберат **материали за подготовка за тест по английски език** за прием в софтуерната академия на Телерик.

* Тестът по английски език покрива следните основни области: reading comprehension, grammar and vocabulary, verbs and tenses, prepositions, etc.
* Учебните материали трябва да са **авторски или свободно достъпни**, така че да могат да се публикуват на сайта на академията без да се нарушават нечии авторски права.
* Позволява се **адаптиране на материали от книги**, учебници и Интернет сайтове, но не и директно копиране едно към едно.
* Част от материалите може да са **линкове към полезни сайтове по темата**.
* Да се изготви **примерен English тест** с 45 въпроса (може и няколко).

## Правила за екипната работа

* Всеки участник в даден екип трябва да има **принос към проекта**.
* Екипът има право да се събира **на живо** или **да работи от къщи**.
* Материалите се предават в ZIP архив по e-mail към [academy@telerik.com](mailto:academy@telerik.com).
* Всеки екип трябва да представи работата си на **публична защита** в рамките на **10 минути**. Датата за защита ще бъде определена по-късно. Необходимо е присъствието на поне един участник от всеки отбор.

## Критерии за оценяване

* Качествено изготвени учебни материали (ръководства, тестове, статии и т.н.)
* **Авторски текст** (или превод от свободни източници), без нарушаване на авторски права.
* **Участие на всички съотборници** от екипа.

## Оценяване на съотборниците

Всеки участник в екипната работа ще трябва да оцени съотборниците си след края на проекта, така че имайте готовност. Оценяването става чрез попълване на формуляр в студентската система <http://telerikacademy.com>.

## Срок

Крайният срок за предаване на проектите е **1 септември 2013**.